Document ID: 32009R1163

KOMISIJAS REGULA (EK) Nr. 1163/2009
(2009. gada 30. novembris),
ar kuru groza Eiropas Parlamenta un Padomes Regulu (EK) Nr. 417/2002, ar ko paredz paātrināti pakāpeniski ieviest prasību par dubultkorpusu vai līdzvērtīgu konstrukciju attiecībā uz vienkārša korpusa naftas tankkuģiem
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2002. gada 18. februāra Regulu (EK) Nr. 417/2002, ar ko paredz paātrināti pakāpeniski ieviest prasību par dubultkorpusu vai līdzvērtīgu konstrukciju attiecībā uz vienkārša korpusa naftas tankkuģiem (1), un jo īpaši tās 11. pantu,
tā kā:
(1)
Regulā (EK) Nr. 417/2002 ir atsauces uz definīcijām un standartiem, kas noteikti I pielikumā Starptautiskajai konvencijai par kuģu izraisītā piesārņojuma novēršanu (turpmāk - “MARPOL”).
(2)
Starptautiskās Jūrniecības organizācijas (SJO) Jūras vides aizsardzības komiteja (MEPC) 2004. gada 15. oktobrī uzsāka pilnīgu MARPOL konvencijas I pielikuma pārskatīšanu, nemainot tā būtību. Pārskatītais pielikums stājās spēkā 2007. gada 1. janvārī.
(3)
MEPC2006. gada 24. martā izdarīja grozījumus definīcijā par smagajiem naftas produktiem MARPOL I pielikuma 21.2. noteikumā. Grozījumi stājās spēkā 2007. gada 1. augustā.
(4)
Tāpēc jāizdara grozījumi Regulā (EK) Nr. 417/2002.
(5)
Šajā regulā paredzētie pasākumi ir saskaņā ar Kuģošanas drošības un kuģu izraisītā piesārņojuma novēršanas komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 417/2002 groza šādi.
1.
Regulas 3. pantu aizstāj ar šādu pantu:
“3. pants
Definīcijas
Šajā regulā ir spēkā šādas definīcijas:
1)
“MARPOL 73/78” ir 1973. gada Starptautiskā konvencija par kuģu izraisītā piesārņojuma novēršanu, kurā grozījumi izdarīti ar 1978. gada protokolu, kas attiecas uz minēto konvenciju, un abu dokumentu atjauninātās redakcijas;
2)
“naftas tankkuģis” ir naftas tankkuģis atbilstoši MARPOL 73/78 I pielikuma 1.5. noteikumam;
3)
“pilnā kravnesība” ir pilnā kravnesība atbilstoši MARPOL 73/78 I pielikuma 1.23. noteikumam;
4)
“1. kategorijas naftas tankkuģis” ir naftas tankkuģis, kura pilnā kravnesība ir 20 000 tonnu vai lielāka un kurš kā kravu pārvadā jēlnaftu, mazutu, smago dīzeļdegvielu vai smēreļļu; vai tankkuģis, kura pilnā kravnesība ir 30 000 tonnu vai lielāka un kurš pārvadā citus naftas produktus, nekā minēts iepriekš, bet neatbilst prasībām MARPOL 73/78 I pielikuma 18.1. līdz 18.9., 18.12. līdz 18.15., 30.4., 33.1., 33.2., 33.3., 35.1., 35.2. un 35.3. noteikumā;
5)
“2. kategorijas naftas tankkuģis” ir naftas tankkuģis, kura pilnā kravnesība ir 20 000 tonnu vai lielāka un kurš kā kravu pārvadā jēlnaftu, mazutu, smago dīzeļdegvielu vai smēreļļu; vai tankkuģis, kura pilnā kravnesība ir 30 000 tonnu vai lielāka un kurš pārvadā citus naftas produktus, nekā minēts iepriekš, un tas atbilst prasībām MARPOL 73/78 I pielikuma 18.1. līdz 18.9., 18.12. līdz 18.15., 30.4., 33.1., 33.2., 33.3., 35.1., 35.2. un 35.3. noteikumā un ir aprīkots ar izolētām balasta tilpnēm, kuru novietojums atbilst prasībām par aizsargizvietojumu (SBT/PL);
6)
“3. kategorijas naftas tankkuģis” ir naftas tankkuģis, kura pilnā kravnesība ir 5 000 tonnu vai lielāka, bet mazāka nekā 4. un 5. punktā norādītajās definīcijās;
7)
“vienkārša korpusa naftas tankkuģis” ir naftas tankkuģis, kurš neatbilst prasībām par dubultkorpusu vai līdzvērtīgu konstrukciju, kas noteiktas MARPOL 73/78 I pielikuma 19. un 28.6. noteikumā;
8)
“dubultkorpusu naftas tankkuģis” ir naftas tankkuģis, kurš atbilst šādām prasībām:
a)
tankkuģa pilnā kravnesība ir 5 000 tonnu vai lielāka, tankkuģis atbilst prasībām par dubultkorpusu vai līdzvērtīgu konstrukciju, kas noteiktas MARPOL 73/78 I pielikuma 19. un 28.6. noteikumā, vai prasībām minētās konvencijas 20.1.3. noteikumā; vai
b)
tankkuģa pilnā kravnesība ir 600 tonnu vai lielāka (bet mazāk nekā 5 000 tonnu), tas aprīkots ar rezervuāru, kuram ir dubulta apakšējā daļa, vai tvertnēm atbilstoši MARPOL 73/78 I pielikuma 19.6.1. noteikumam un ar sāna rezervuāru vai tvertnēm atbilstoši minētās konvencijas 19.3.1. noteikumam un kas atbilst 19.6.2. noteikuma prasībām par distanci;
9)
“vecums” ir kuģa vecums, izteikts kā gadu skaits pēc tā nodošanas dienas;
10)
“smagā dīzeļdegviela” ir dīzeļdegviela atbilstoši definīcijai MARPOL 73/78 I pielikuma 20. noteikumā;
11)
“mazuts” ir jēlnaftas smagie destilāti vai atliekas vai tādu materiālu maisījumi atbilstoši definīcijai MARPOL 73/78 I pielikuma 20. noteikumā;
12)
“smagie naftas produkti” ir šādi produkti:
a)
jēlnaftas, kuru blīvums 15 °C temperatūrā ir lielāks nekā 900 kg/m3 (2);
b)
eļļas, kas nav jēlnafta un kuru blīvums 15 °C temperatūrā ir lielāks nekā 900 kg/m3 vai kuru kinemātiskā viskozitāte 50 °C temperatūrā ir lielāka nekā 180 mm2/s (3);
c)
bitumens un darva, kā arī to emulsijas.
2.
Regulas 4. panta 2. punktā atsauci “MARPOL 73/78 I pielikuma pārskatītā 13.G noteikuma 1. punkta c) apakšpunkta” aizstāj ar šādu: “MARPOL 73/78 I pielikuma 20.1.3. noteikuma”.
3.
Regulas 7. pantā atsauces “MARPOL 73/78 I pielikuma pārskatītā 13.G noteikuma 5. punktu” aizstāj ar šādu: “MARPOL 73/78 I pielikuma 20.5. noteikumu”.
4.
Regulas 9. pantu groza šādi:
a)
minētā panta 2. punktā:
i)
atsauci “MARPOL 73/78 I pielikuma pārskatītā 13.G noteikuma 5. punktu” aizstāj ar šādu: “MARPOL 73/78 I pielikuma 20.5. noteikumu”;
ii)
atsauci “MARPOL 73/78 I pielikuma pārskatītā 13.G noteikuma 8. punkta b) apakšpunkta” aizstāj ar šādu: “MARPOL 73/78 I pielikuma 20.8.2. noteikuma”;
b)
minētā panta 3. punktā atsauci “MARPOL 73/78 I pielikuma pārskatītā 13.G noteikuma 8. punkta a) apakšpunkta” aizstāj ar šādu: “MARPOL 73/78 I pielikuma 20.8.1. noteikuma”.
2. pants
Šī regula uzliek saistības kopumā un ir tieši piemērojama visās dalībvalstīs.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 30. novembrī

Labels: 5
20
7
13
8